એક વાત કહેવી પડશે કે દિગ્દશર્ક સમીર સોની (હા, એ જ- ચાઈનાગેટ, બાઘબાન, દિલ ચાહતા હૈ, વિવાહ જેવી ફિલ્મો અને જસ્સી જૈસી કોઈ નહીં જેવી ટીવીસિરિયલ્સનો ઍક્ટર) એમના રાઈટર પ્રેક્ષકને અંત સુધી જકડી રાખવામાં સફળ થયા છે. એક પછી એક સીન આવતા રહે છે, જે તમને છેક ધી એન્ડ સુધી જુદી જુદી શક્યતા વિચારવા પ્રેરતા રહે છે. ઍક્ટર્સે પણ કામ સ-રસ કર્યું છે. ત્રસ્ત ભૂતકાળ ધરાવતા રાજીવ કૌલનું કેરેક્ટર સંજય સુરીએ પરફેક્ટ નિભાવ્યું છે. મધ્યાંતર પહેલાં એવી ઘટના બને છે કે ઈન્ટરવલમાં તમે વિચાર્યા કરો છો કે શું બન્યું હશે.